text: উইন্ডোজ ১০ এর অটো আপডেট বন্ধ হচ্ছে
  ব্যবহারকারীদের অভিযোগের পরিপ্রেক্ষিতে উইন্ডোজ ১০ অপারেটিং সিস্টেমের অটো আপডেট বন্ধ করে দিচ্ছে সফটওয়্যার জায়ান্ট মাইক্রোসফট। এর বদলে ব্যবহারকারীদের একটি 'ক্লিয়ার অপশন' দেয়ার প্রস্তাব করেছে তারা। এই অপশনটি দিয়ে ব্যবহারকারীরা উইন্ডোজের আপডেট বন্ধ করে রাখতে পারবেন। চাইলে সেটি চালু করে আপডেটও করে নিতে পারবেন। গত সপ্তাহে একজন ব্যবহারকারীর উইন্ডোজ ৭ অপারেটিং সিস্টেম চালিত কম্পিউটারটি কোনো ধরনের অনুমতি ছাড়াই স্বয়ংক্রিয়ভাবে উইন্ডোজ ১০ অপারেটিং সিস্টেম আপডেট করে নেয়। এরপর সেটি অচল হয়ে যায়। সেই ব্যবহারকারী অভিযোগ করেন, কম্পিউটারটি দিয়ে তিনি তার ব্যবসা পরিচালনা করতেন। অচল হয়ে যাওয়ায় তার অনেক ক্ষতি হয়ে গেছে। এই অভিযোগের পরিপ্রেক্ষিতে মাইক্রোসফট তাকে ১০ হাজার ডলার ক্ষতিপূরণ দিতে রাজি হয়েছে। বর্তমানে এই অপারেটিং সিস্টেমটি ব্যবহার করছেন ৩০ কোটিরও বেশি মানুষ। গত বছরের ২৯ জুলাই অপারেটিং সিস্টেমটি উন্মোচন করে মাইক্রোসফট।
  এবার লাইভ হলো সন্তানের জন্ম !!! (ভিডিও)
  ফেসবুক বা সামাজিক যোগাযোগের মাধ্যমগুলোতে নবজাতকের ছবি দেওয়ার ঘটনা নতুন নয়। এবার সরাসরি সন্তান জন্ম দেওয়ার ঘটনা সম্প্রচারের ঘটনাও দেখা গেল। ফেসবুকের লাইভ ভিডিও ফিচারটি ব্যবহার করে সম্প্রতি যুক্তরাষ্ট্রের ক্যালিফোর্নিয়ার ফাকামালো কিহে এইকি নামের এক ব্যক্তি। হাসপাতালে তাঁর সন্তান জন্মের ঘটনাটি সরাসরি সম্প্রচার করেন। গত সোমবার এই ভিডিওটি প্রচার করা হলে দুই হাজারের বেশি মানুষ তা দেখে। ওই ভিডিও দেখে অনেকে ইতিবাচক মন্তব্যও করে। বিষয়টি সামাজিক যোগাযোগের মাধ্যমে আলোচনা সৃষ্টি করেছে। তথ্যসূত্র: হাফিংটন পোস্ট।
  https://youtu.be/Nl39gxpqEUM?t=23
  ভারতে দ্রুত ছড়িয়ে পড়ছে 'গডলেস' ম্যালওয়্যার
  অ্যান্ড্রয়েড ব্যবহারকারীরা সাবধান! আপনার ফোনে হয়তো ঘাপ্টি মেরে বসে আছে ভয়ঙ্কর ম্যালওয়্যার। নাম 'গডলেস'। জানা গিয়েছে, এই ম্যালওয়্যারটি ভারতে দ্রুত ছড়িয়ে পড়ছে।
  ম্যালওয়্যার-এর পুরো নাম ম্যালিসিয়াস সফটওয়্যার। এটি একটি বৃহত্তর সংজ্ঞা। যে কোনও সফটওয়্যার যা ক্ষতিকারক, তাই ম্যালওয়্যার। এর আওতায় যেমন থাকতে পারে কম্পিউটার ভাইরাস। তেমনই থাকতে পারে ওয়ার্ম, ট্রোজান হর্স, রানসমওয়্যার, স্পাইওয়্যার, অ্যাডওয়্যার, স্কেয়ারওয়্যার এবং অন্যান্য ক্ষতিকারক প্রোগ্রাম। এটি কখনও একজিকিউটেবল কোড (.exe), স্ক্রিপ্ট, অ্যাক্টিভ কন্টেন্ট এবং অন্যান্য সফটওয়্যারের আকারে দেখা দিতে পারে।
  মোবাইল নিরাপত্তা সংক্রান্ত সংস্থা "ট্রেন্ড মাইক্রো" নিজেদের সাম্প্রতিকতম ব্লগে এই ম্যালওয়্যার নিয়ে ব্যবহারকারী এবং ফোন সংস্থাগুলিকে সতর্ক করেছে। 'গডলেস' নিয়ে ওই ব্লগে তারা লিখেছে, অ্যান্ড্রয়েড সিস্টেমের নিরাপত্তায় একটি বড় বিপদ এসেছে। আশঙ্কা, অ্যান্ড্রয়েড ললিপপ ও তার আগের ভার্সান যে ফোনে রয়েছে, মূলত সেখানেই হানা দিচ্ছে "গডলেস"।
  অর্থাৎ, বিশ্বব্যাপী প্রায় ৯০ শতাংশ অ্যান্ড্রয়েড ফোনই এই ম্যালওয়্যারের শিকার হতে পারে। আরও উদ্বেগের খবর হল, ইতিমধ্যেই বিশ্বের প্রায় সাড়ে ৮ লক্ষ ফোনে থাবা বসিয়েছে এই মারাত্মক ম্যালওয়্যার, যার অর্ধেকের বেশি ভারতেই। "ট্রেন্ড মাইক্রো" জানিয়েছে, ভারতে এই ম্যালওয়্যার দ্রুত ছড়িয়ে পড়ছে।
  নিরাপত্তা সংস্থাটি আরো জানিয়েছে, 'গডলেস' ম্যালওয়্যারটি অত্যন্ত চালাক। অ্যাপের (অ্যাপলিকেশন) মধ্যে লুকিয়ে থাকে সেটি। টেরও পাওয়া যায় না। ফোনে অ্যাপ ডাউনলোড করার সঙ্গে সেটিও ফোনে ঢুকে পড়ে। তারপর থেকেই খোলস ছেড়ে আসল রূপে চলে আসে গডলেস। প্রথমে সেটি অ্যান্ড্রয়েড রুটিং টুলস'কে ব্যবহার করে স্মার্টফোনে নিজের প্রভাব বিস্তার শুরু করে।
  একবার পুরোপুরি ঘাঁটি গড়ার পর শুরু হয় আসল খেলা। আপনার ফোনের পুরো নিয়ন্ত্রণ চলে যায় গডলেস এর হাতে। তারপর সেটি আপনার ফোন নিয়ে যা খুশি করতে পারে। যেমন, আপনি জানতেও পারবেন না, অথচ বিভিন্ন অ্যাপ আপনার ফোনে ডাউনলোড হয়ে যাবে। আবার, ব্যবহারকারীর ফোনে অপ্রয়োজনীয় স্প্যাম অ্যাপ চলে আসে। অহেতুক বিজ্ঞাপন বারবার ভেসে ওঠে ফোনে।
  এখানেই শেষ নয়। আরও বড় আশঙ্কার কথা শুনিয়েছে "ট্রেন্ড মাইক্রো"। তারা জানিয়েছে, এই ম্যালওয়্যারটি আপনার ওপরও নজরদারি চালাতে পারে। কিছু ক্ষেত্রে এমন প্রমাণও মিলেছে। 'গডলেস' এতটাই চালাক যে, এই ম্যালওয়্যারটির সাম্প্রতিকতম ভার্সান গুগল প্লে-র মতো অ্যাপ স্টোরের অত্যাধুনিক এবং উচ্চ নিরাপত্তা সিস্টেমকেও বাইপাস করতে সক্ষম।
  "গডলেস" অ্যান্ড্রয়েডে চিন্তার কারণ হয়ে দাঁড়িয়েছে আরও একটি কারণে। তা হলো- একবার ফোনে ঢোকার পর এটিকে আন-ইনস্টল বা ফোন থেকে সরিয়ে দেওয়া অত্যন্ত দুষ্কর।
  তাহলে গডলেস কে আটকানোর উপায় কি? সংস্থাটির মতে, যে কোনও অ্যাপ ডাউনলোড করার আগে ভাল করে তার ব্যাকগ্রাউন্ড চেক বা ওই অ্যাপ সম্পর্কে বা তার নির্মাণকারী সংস্থার সম্পর্কে ভাল করে জেনে নেওয়া উচিত। কারণ, নতুন ডেভেলপারদের হাত ধরেই অধিকাংশ সময়ে ম্যালওয়্যারগুলি প্রবেশ করে। অনেক সময় এটা করাটা শ্রমদায়ক এবং বিরক্তিকর হতে পারে। তবে, সাবধানের মার নেই।
  পাশাপাশি, সকল অ্যান্ড্রয়েড ব্যবহারকারীর উদ্দেশে ট্রেন্ড মাইক্রো-র পরামর্শ, বিশ্বস্ত অ্যাপ স্টোর যেমন গুগল প্লে স্টোর বা অ্যামাজন থেকে অ্যাপ ডাউনলোড করা উচিত। একই সঙ্গে, ফোনের নিজস্ব সিকিউরিটি ব্যবস্থাকে চালু রাখা, যাতে এ ধরনের ম্যালওয়্যার প্রবেশ না করতে পারে।
  সবার জন্য লাইভ স্ট্রিমিং সেবা আসছে ইউটিউবে
  শিগগিরই ইউটিউবের মোবাইল অ্যাপ থেকে লাইভ স্ট্রিম বা সরাসরি ভিডিও সম্প্রচার করতে পারবেন ব্যবহারকারীরা। প্রাথমিকভাবে এই সেবা পাবেন কিছু নির্বাচিত ব্যবহারকারী। আর এর কিছুদিন পরেই সেবাটি সবার জন্য উন্মুক্ত করা হবে।
  ভেঞ্চারবিট এক প্রতিবেদনে জানিয়েছে, ইউটিউবের মোবাইল অ্যাপে ৩৬০-ডিগ্রি ভিডিও ও ভার্চুয়াল রিয়ালিটিসহ সরাসরি ভিডিও সম্প্রচার করার সক্ষমতা যোগ করার ঘোষণা দিয়েছে সংশ্লিষ্টরা।
  অনেক আগেই ইউটিউবে লাইভ স্ট্রিমিং সেবা যোগ করা হয়। তবে তা সাধারণ ব্যবহারকারীর জন্য না। সেবাটি ভেরিফায়েড ইউটিউব চ্যানেলগুলোর জন্যই সীমাবদ্ধ ছিলো।
  সম্প্রতি সকল ব্যবহারকারীর জন্য ফেসবুকে যোগ করা হয়েছে লাইভ ভিডিও অপশন। একই ধরনের সেবা সকল ব্যবহারকারীর জন্য যোগ হয়েছে টুইটারেও। আর এ কারণে এবার সকল ব্যবহারকারীর জন্য লাইভ স্ট্রিমিং সেবা চালু করতে যাচ্ছে গুগল অধিকৃত জনপ্রিয় ভিডিও দেখার সাইটটি।
  ফেসবুক অ্যাকাউন্টটি রিমুভ করতে চান ? জেনে নিন কিভাবে করবেন !
  অনেকে আছেন যারা ফেসবুক ব্যাবহার করতে চাই না। উনার সম্পূর্ণ ফেসবুক অ্যাকাউন্টটি রিমুভ করতে চান। তাহলে এটা এতো সহজ কাজ না। আপনি যদি আপনার প্রোফাইল এ গিয়ে আপনার ফেসবুক অ্যাকাউন্ট ডিঅ্যাক্টিভ করুন তাহলে আপনি আপনার সেই অ্যাকাউন্ট এ আবার লগিন করতে পারবেন অ্যাক্টিভ করে। কিন্তু আজকে আমি আপনাদের যেই মিথডটি দিব তাতে আপনি খুব সহজে আপনার ফেসবুক অ্যাকাউন্টকে চিরতর এ বন্ধ করে দিতে পারেন। তাহলে জেনে নিন কিভাবে কি করবেনঃ
  প্রথমে আপনি আপনার ফেসবুক অ্যাকাউন্ট এ লগিন করুন।
  তারপর ফেসবুক অ্যাকাউন্ট এ লগিন অবস্থায় আমার দেওয়া এই লিঙ্ক এ ক্লিক করুন।
  এবার আপনি লিঙ্কটি সম্পূর্ণ রূপে লোড হওয়ার পর আপনার পাসওয়ার্ড এবং ক্যাপচা দিয়ে আপনার কাজ শেষ করে নিন।
  এর পর লগিন করার চেষ্টা করে দেখুন হয় কি না। আশাকরি হবে না। তাহলে বুজতেই পারতেসেন। কিভাবে কি হয়। ফেসবুক সম্পর্কে আর ও অনেক কিছু জানতে সবসময় আমাদের সাথে থাকুন। কারণ আপনি এমন কিছু জিনিষ জানেন যা আপনি জানেন না আবার এমন কিছু জিনিষ যা আপনি জানেন আমি জানি নি সেগুলো সবসময় আমাদের শেয়ার করবেন। ধন্যবাদ আপনাকে।আপনার সাইট এ বাংলা আর্টিকেল লিখতে হলে দয়া করে আমাকে ফেসবুক এ অ্যাড করুন এবং একটি বার্তা পাঠান। আর সবসময় আমাদের সাথে থাকবেন তাহলে আশাকরি ভাল কিছু জানতে পারবেন। ধন্যবাদ সকলকে আমাদের সাথে থাকার জন্য সবাই ভাল ও সুস্থ থাকবেন।
  আসছে সাধারণ ফোনে অফলাইনে টাকা লেনদেনের সেবা
  মাত্র নয় বছর বয়সেই অ্যাপ নির্মাতা!
  কচি হলেও কাঁচা নয় সে। ‌যে বয়সে আমাদের দেশের অধিকাংশ মেয়ে পুতুলের ঘর নিয়ে ব্যস্ত থাকে সেই বয়সেই আইফোনের জন্য আস্ত একটা অ্যাপ বানিয়ে ফেলেছে আনভিথা বিজয়। নয় বছর বয়সী আনভিথা অস্ট্রেলিয়ার মেলবোর্ন প্রবাসী এক ভারতীয় দম্পতির কন্যা।
  মাত্র ৯ বছর বয়েসে আইফোন ও আইপ্যাডের জন্য জন্তুজানোয়ার নিয়ে একটি অ্যাপ বানিয়েছে আনভিথা। নাম 'স্মার্টকিনস অ্যানিম্যাল'।
  এ বছর সান ফ্রান্সিসকোয় অ্যাপেলের ডেভেলপার কনফারেন্সে সর্বকনিষ্ঠ ডেভেলপার হিসেবে স্কলারশিপ জিতে নিয়েছে সে। তার পরই সেলিব্রেটির খ্যাতি জুটেছে তার কপালে।
  আপাতত অটোগ্রাফ সই করতে ব্যস্ত ন'বছরের এই কিশোরী। সেলফি তুলছে নাম‌জাদা সব ডেভেলপারের সঙ্গে। অ্যাপেলের কর্ণধার টিম কুকের সঙ্গেও চলছে গল্পগুজব।
  এ বছর অ্যাপেলের ওই সম্মেলনে বিশ্বের বিভিন্ন প্রান্ত থেকে ‌যোগ দিয়েছিলেন প্রায় পাঁচ হাজার ডেভেলপার। তার মধ্যে ২৫০ জন খুদে ডেভেলপারকে অ্যাপেল সান ফ্রান্সিসকোয় নিয়ে গিয়েছিল নিজেদের খরচে।
  কিন্তু অ্যাপ বানানো কী করে শিখল ৯ বছরের ছোট্ট আনভিথা? সে জানিয়েছে, ইউটিউব ভিডিও দেখে সে শিখেছে সফটওয়্যারের কোডিং! সাত বছর বয়স থেকে অ্যাপ বানানোর চেষ্টা করছিল সে। সাফল্য মিলেছে নয়ে।
  শুরু হয়েছিলো কলোরাডো দিয়ে। এরপর মার্কিন যুক্তরাষ্ট্রের একের পর এক রাজ্য গাঁজা ও গাঁজা গাছের অন্যান্য অংশের ব্যবহারকে বৈধতা দিতে শুরু করে। এই অবস্থায় এবার গাঁজার ব্যবসায় নামছে সফটওয়্যার জায়ান্ট মাইক্রোসফট! প্রতিষ্ঠানটি বৈধভাবে গাঁজা বিক্রি তদারকি করবে বলে জানা গেছে।
  মাইক্রোসফট ও ক্যালিফোর্নিয়ার প্রযুক্তিভিত্তিক ব্যবসা প্রতিষ্ঠান কাইন্ড ফিন্যান্সিয়াল গাঁজা ব্যবসায় এক যোগে কাজ করবে। কাইন্ড ফিন্যান্সিয়াল বৈধ গাঁজা ব্যবসায়ের ক্ষেত্রে সরকার ও ব্যবসা প্রতিষ্ঠানগুলোকে প্রযুক্তিগত সহায়তা দিয়ে থাকে।
  মাইক্রোসফটের জন্য এ ধরনের অংশীদারীত্বে কাজ করা এই প্রথম। 'ফ্রম সিড টু সেল' নামের এই প্রকল্পটিতে কাজ করার জন্য তিন বছরের জন্য চুক্তিবদ্ধ হয়েছে প্রতিষ্ঠানটি।
  মাইক্রোসফট প্রযুক্তির সহায়তায় কাইন্ড ফিন্যান্সিয়াল এমন এক ব্যবস্থা নিয়ে আসছে যার কারণে বৈধ গাঁজা ব্যবসায়ে সরকার নির্ধারিত মান বজায় রেখে কাজ করতে ও আইন মেনে চলতে বাধ্য হবেন সংশ্লিষ্টরা।
  সরকার ও বিভিন্ন ব্যবসায়ী প্রতিষ্ঠানকে গত প্রায় তিন বছর ধরে কাইন্ড ফিন্যান্সিয়াল গাঁজা শনাক্তকারী সফটওয়্যার সরবরাহ করে আসছে। এবার সেই কাজেরই সহযোগী হচ্ছে মাইক্রোসফট।
  মানবশিশুর জন্ম-প্রক্রিয়া নিয়ে চলছে গবেষণা
  কৃত্রিম উপায়ে শরীরের বাইরেই মানবশিশুর জন্ম-প্রক্রিয়া নিয়ে গবেষণায় গবেষকরা দুর্দান্ত সাফল্য পেয়েছে বলে জানিয়েছেন মাদারবোর্ড সংবাদ সংস্থা। এই প্রক্রিয়াতে শিশুর জন্ম হবে মায়ের গর্ভের মতই একটি টিউবে! গবেষকরা বলছেন, বর্তমানে সেরগেসি প্রক্রিয়াতে একটি শিশু তার প্রকৃত মায়ের গর্ভে না হয়ে অন্য একজন সাহায্যকারী কিংবা ভাড়ায় সন্তান প্রসব করে এমন মায়ের গর্ভে জন্ম হয়। এতে সন্তান নিজের গর্ভে নিতে চাননা এমন মায়েদের জন্য আলাদা করে সারোগেট মাদার' বা গর্ভ ভাড়া নেওয়ার প্রয়োজন হয়। তবে নতুন এই প্রক্রিয়াতে আর গর্ভ ভাড়া করার কোন দরকার নেই। এদিকে গবেষকরা দাবি করছেন, 'একটোজেনেসিস' নামের এই পদ্ধতি ২০৩৪ সাল নাগাদ ব্যবহার উপযোগী হয়ে উঠবে এবং ওই সময় থেকে মেশিনে শিশুর জন্ম সম্ভব হবে। ফলে শিশুর মৃত্যুহার একই সাথে সন্তান জন্ম দেয়ার সময় মাতৃ মৃত্যুহার অনেক অংশে কমে যাবে। কিভাবে একটি যন্ত্রে শিশুর জন্ম হবে এবং বেড়ে উঠবে? এমন প্রশ্নে গবেষকরা তাদের উদ্ভাবিত যন্ত্রের গঠন উল্লেখ করে দেখান, একটি বিশেষ টিউবে শিশুর ভ্রূণ বিকশিত করা হবে। সেখানেই শিশু ধীরে ধীরে মায়ের গর্ভের মত বেড়ে উঠবে। সম্পূর্ণ যন্ত্র ফ্লুইড দিয়ে ভরা থাকবে এবং এর থেকে বিভিন্ন ক্যাবল এবং তার দিয়ে আধুনিক সব যন্ত্রের সাথে সংযুক্ত থাকবে। এসব যন্ত্রের মাঝে থাকবে শিশুর জন্য খাদ্য তৈরি চেম্বার, আলাদা শ্বাস-প্রশ্বাস চালানোর যন্ত্র। এতদিন এই যন্ত্র ব্যাক্টেরিয়া এবং বিভিন্ন পশুর জন্ম বৃদ্ধিতে ব্যবহার হলেও এখন এটি মানুষের জন্য ব্যবহার করা হবে। এদিকে এই যন্ত্রের উদ্ভাবন নিয়ে সারা দুনিয়াতে অনেকেই একে মানুষকে কৃত্রিম করে ফেলার একটি ষড়যন্ত্র বলে দাবি করছেন। মানবাধিকার সংস্থাগুলো বলছেন, এভাবে মানুষ মেশিনে জন্ম দিলে মা ও সন্তানের মাঝে সম্পর্ক নষ্ট হবে, পরিবারের প্রতি শিশুর আকর্ষণ থাকবে না। মানুষে মানুষে ভালোবাসা নষ্ট হয়ে যাবে। তবে গবেষকরা বলছেন, এই গবেষণা এখন যে অবস্থায় আছে এতেও শিশুর জন্ম মেশিনে দেয়ার চেষ্টা করা যায় কিন্তু এখনো এটি কিছু আইনি এবং নৈতিক বাধা থাকায় বাস্তবে সম্ভব হচ্ছে না। সুত্র : এই সময়।